CCBE har stått i front som forsvarer av de rettsprinsipper som demokratiet og rettsstaten er bygget på, og som katalysator for en felles advokatlovgivning og advokatetikk i Europa. Organisasjonen ble stiftet som Commission Consultative des Barreaux Européens, senere ble navnet endret til Conseil des barreaux européens for bedre å reflektere rådets aktivitet, uten at forkortelsen (CCBE), som var vel innarbeidet i Europa, ble endret.